CELEX: 32014D0328
Language: lt
Date: 1394582400000
Title: 2014/328/ES: 2014 m. kovo 12 d. Europos Centrinio Banko sprendimas, kuriuo iš dalies keičiamas Sprendimas ECB/2013/35 dėl papildomų priemonių, susijusių su Eurosistemos refinansavimo operacijomis ir įkaito tinkamumu (ECB/2014/11)

5.6.2014   
            
            
               LT
            
            
               Europos Sąjungos oficialusis leidinys
            
            
               L 166/31
            
         EUROPOS CENTRINIO BANKO SPRENDIMAS
   2014 m. kovo 12 d.
   kuriuo iš dalies keičiamas Sprendimas ECB/2013/35 dėl papildomų priemonių, susijusių su Eurosistemos refinansavimo operacijomis ir įkaito tinkamumu
   
      (ECB/2014/11)
   
   
      (2014/328/ES)
   
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 14 straipsnio 3 dalį ir 18 straipsnio 2 dalį,
   atsižvelgdama į 2011 m. rugsėjo 20 d. Gaires ECB/2011/14 dėl Eurosistemos pinigų politikos priemonių ir procedūrų (1) ir 2013 m. kovo 20 d. Sprendimą ECB/2013/6 dėl nepadengtų Vyriausybės garantuotų bankų obligacijų nuosavo naudojimo kaip įkaito Eurosistemos pinigų politikos operacijoms taisyklių (2),
   kadangi:
   
               (1)
            
            
               vadovaujantis Europos centrinių bankų sistemos ir Europos Centrinio Banko statuto 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai (toliau – NCB) gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu. Bendrosios sąlygos, kuriomis ECB ir NCB yra pasirengę atlikti kredito operacijas, įskaitant Eurosistemos kredito operacijoms reikalingo įkaito tinkamumo kriterijus, nustatytos Gairių ECB/2011/14 I priede, taip pat Sprendime ECB/2013/6 ir Sprendime ECB/2013/35 (3);
            
         
               (2)
            
            
               vadovaujantis Gairių ECB/2011/14 I priedo 1.6 skirsniu Valdančioji taryba gali bet kuriuo metu pakeisti Eurosistemos pinigų politikos operacijų įgyvendinimui taikomas priemones, sąlygas, kriterijus ir procedūras;
            
         
               (3)
            
            
               2013 m. liepos 17 d. Valdančioji taryba nusprendė toliau stiprinti rizikos kontrolės sistemą, patikslindama tinkamumo kriterijus ir įvertinimus mažesne nei rinkos verte, taikomus įkaitui, kuris priimamas Eurosistemos pinigų politikos operacijoms, ir priimdama tam tikras papildomas priemones, skirtas bendram sistemos nuoseklumui ir jos praktiniam įgyvendinimui pagerinti. Šios priemonės nustatytos Sprendime ECB/2013/35;
            
         
               (4)
            
            
               dėl turtu užtikrintų vertybinių popierių reitingo reikalavimų būtina toliau tobulinti Sprendimą ECB/2013/35, todėl jį reikėtų atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2013/35 6 straipsnis iš dalies keičiamas taip:
   
               1.
            
            
               2 dalis pakeičiama taip:
               „2.   Kredito kokybės minimali riba, taikytina turtu užtikrintiems vertybiniams popieriams, ir kuri nustatyta Gairių ECB/2011/14 I priedo 6.3 skirsnyje, turi atitikti Eurosistemos suderintos reitingų skalės kredito kokybės (CQS) 2 žingsnį („vienos A“) (4). Visi turtu užtikrini vertybiniai popieriai emisijai turi turėti ne mažiau kaip du „vienos A“ lygio kredito vertinimus iš bet kokios pripažintos IKVI.
               
                  (4)  „Vienos A“ reitingas – ne mažesnis kaip „A3“ reitingas pagal Moody's, „A-“ pagal Fitch arba Standard & Poor's arba „AL“ pagal DBRS.“;"
						
            
         
               2.
            
            
               3 dalis išbraukiama.
            
         2 straipsnis
   Įsigaliojimas
   Šis sprendimas įsigalioja 2014 m. balandžio 1 d.
   
      Priimta Frankfurte prie Maino 2014 m. kovo 12 d.
      
         
            ECB Pirmininkas
         
         Mario DRAGHI
      
   
   
      (1)  OL L 331, 2011 12 14, p. 1.
   
      (2)  OL L 95, 2013 4 5, p. 22.
   
      (3)  2013 m. rugsėjo 26 d. Sprendimas ECB/2013/35 dėl papildomų laikinų priemonių, susijusių su Eurosistemosrefinansavimo operacijomis ir įkaito tinkamumu (OL L 301, 2013 11 12, p. 6).